
KRETINGOS RAJONO SAVIVALDYBĖS ADMINISTRACIJOS
DIREKTORIUS

ĮSAKYMAS
DĖL NEREIKALINGO ARBA NETINKAMO (NEGALIMO) NAUDOTI KRETINGOS RAJONO SAVIVALDYBĖS IR PATIKĖJIMO TEISE VALDOMO VALSTYBĖS TURTO PARDAVIMO VIEŠUOSE PREKIŲ AUKCIONUOSE INFORMACINIŲ TECHNOLOGIJŲ PRIEMONĖMIS KOMISIJOS SUDARYMO IR DARBO REGLAMENTO TVIRTINIMO

2023 m. lapkričio    d. Nr. A1-
Kretinga

Vadovaudamasis Lietuvos Respublikos vietos savivaldos įstatymo 34 straipsnio 6 dalies 2 punktu, Nereikalingo arba netinkamo (negalimo) naudoti turto pardavimo viešuose prekių aukcionuose tvarkos aprašo, patvirtinto Lietuvos Respublikos Vyriausybės 2001 m. gegužės 9 d. nutarimu Nr. 531 „Dėl Nereikalingo arba netinkamo (negalimo) naudoti valstybės ir savivaldybių turto pardavimo viešuose prekių aukcionuose tvarkos aprašo patvirtinimo“ (Lietuvos Respublikos Vyriausybės 2013 m. rugsėjo 4 d. nutarimo Nr. 793 redakcija):
1. S u d a r a u Nereikalingo arba netinkamo (negalimo) naudoti Kretingos rajono savivaldybės ir patikėjimo teise valdomo valstybės turto pardavimo viešuose prekių aukcionuose informacinių technologijų priemonėmis komisiją:
1.1. Sigutė Jazbutienė – Vietinio ūkio ir turto valdymo skyriaus vedėja, pirmininkė;
1.2. Darius Drakšas – Vietinio ūkio ir turto valdymo skyriaus vyr. specialistas, sekretorius;
1.3. Vitalija Lingienė – Buhalterinės apskaitos skyriaus vyr. specialistė, narė; 
1.4. Jūratė Pliuškienė – Ūkio tarnybos vedėja, narė; 
1.5. Alma Rumbutienė – Ekonomikos ir biudžeto skyriaus vedėjo pavaduotoja, narė;
1.6. Daiva Vaikėnienė – Juridinio skyriaus vedėjo pavaduotoja, narė.
2. T v i r t i n u Nereikalingo arba netinkamo (negalimo) naudoti Kretingos rajono savivaldybės ir patikėjimo teise valdomo valstybės turto pardavimo viešuose prekių aukcionuose informacinių technologijų priemonėmis komisijos darbo reglamentą (pridedama).
3. P r i p a ž į t u netekusiais galios:
3.1. Kretingos rajono savivaldybės administracijos direktoriaus 2022 m. birželio 28 d. įsakymą Nr. A1-667 „Dėl nereikalingo ir netinkamo (negalimo) naudoti turto pardavimo viešuose prekių aukcionuose organizavimo ir vykdymo komisijos sudarymo“;
3.2. Kretingos rajono savivaldybės administracijos direktoriaus 2022 m. birželio 28 d. įsakymą Nr. A1-666 „Dėl nereikalingo arba netinkamo (negalimo) naudoti turto pardavimo viešuose prekių aukcionuose organizavimo ir vykdymo komisijos darbo reglamento patvirtinimo“.
4. Teisės aktą skelbti savivaldybės interneto svetainėje.

Administracijos direktorius				Povilas Černeckis 





Darius Drakšas
NEREIKALINGO ARBA NETINKAMO (NEGALIMO) NAUDOTI KRETINGOS RAJONO SAVIVALDYBĖS IR PATIKĖJIMO TEISE VALDOMO VALSTYBĖS TURTO PARDAVIMO VIEŠUOSE PREKIŲ AUKCIONUOSE INFORMACINIŲ TECHNOLOGIJŲ PRIEMONĖMIS KOMISIJOS DARBO REGLAMENTAS

I. BENDROSIOS NUOSTATOS

1. Nereikalingo arba netinkamo (negalimo) naudoti Kretingos rajono savivaldybės ir patikėjimo teise valdomo valstybės turto pardavimo viešuose prekių aukcionuose informacinių technologijų priemonėmis komisijos (toliau – Aukciono komisija) darbo reglamentas nustato šios komisijos funkcijas, teises, pareigas ir darbo tvarką, vykdant nereikalingo arba netinkamo (negalimo) naudoti turto pardavimą viešuose prekių aukcionuose informacinių technologijų priemonėmis.
2. Aukciono komisijos darbas organizuojamas vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymu bei Nereikalingo arba netinkamo (negalimo) naudoti turto pardavimo viešuose prekių aukcionuose tvarkos aprašu, patvirtintu Lietuvos Respublikos Vyriausybės 2001 m. gegužės 9 d. nutarimu Nr. 531 „Dėl Nereikalingo arba netinkamo (negalimo) naudoti turto pardavimo viešuose prekių aukcionuose tvarkos aprašo patvirtinimo“, Nereikalingo arba netinkamo (negalimo) naudoti Kretingos rajono savivaldybės ir patikėjimo teise valdomo valstybės turto pardavimo viešuose prekių aukcionuose informacinių technologijų priemonėmis, taisyklėmis, patvirtintomis Kretingos rajono savivaldybės administracijos direktoriaus 2023 m. spalio 20 d. įsakymu Nr. A1-628 „Dėl nereikalingo arba netinkamo (negalimo) naudoti Kretingos rajono savivaldybės ir patikėjimo teise valdomo valstybės turto pardavimo viešuose prekių aukcionuose informacinių technologijų priemonėmis taisyklių patvirtinimo“.

II. AUKCIONO KOMISIJOS SUDARYMAS

3. Savivaldybės administracijos direktoriaus įsakymu Aukciono komisija sudaroma iš ne mažiau kaip 5 narių: iš jos narių yra paskiriamas aukciono pirmininkas, sekretorius.
4. Aukciono komisija savo veiklą pradeda įsigaliojus savivaldybės administracijos direktoriaus įsakymui, patvirtinančiam aukciono komisijos sudėtį.

III. AUKCIONO KOMISIJOS FUNKCIJOS

5. Aukciono komisija parengia savivaldybės nereikalingo arba netinkamo (negalimo) naudoti Kretingos rajono savivaldybės ir patikėjimo teise valdomo valstybės turto pardavimo viešuose prekių aukcionuose informacinių technologijų priemonėmis sąlygas, kurias teikia tvirtinti administracijos direktoriui.
6. Aukciono komisija:
6.1. nustato parduodamo turto pradinę pardavimo kainą, dalyvio garantinio įnašo, dalyvio registravimo mokesčio (jei taikoma) dydį, minimalų kainos didinimo intervalą;
6.2. nustato atsiskaitymo už Aukcione parduotą turtą tvarką ir terminus;
6.3. nustato parduodamo turto vienetų jungimą į parduodamą turtinį kompleksą;
6.4. nustato galimų Aukcionų skaičių;
6.5. parengia turto objektų pardavimo sąlygas;
6.6. sustabdo, nutraukia arba atšaukia turto pardavimo procedūras;
6.7. nagrinėja Aukciono dalyvių pretenzijas.

IV. KOMISIJOS TEISĖS IR PAREIGOS

7. Aukciono komisija privalo: 
7.1. vykdyti šiame reglamente nurodytas funkcijas; 
7.2. vykdydama savo funkcijas ir užduotis laikytis įstatymų ir kitų teisės aktų reikalavimų;
7.3. neviešinti informacijos, jeigu jos atskleidimas prieštarauja teisės aktams ir darytų įtaką trečiųjų asmenų interesams. 
8. Aukciono komisijos nariai turi teisę:
8.1. teikti pasiūlymus komisijos veiklos klausimais;
8.2. išdėstyti asmeninę nuomonę, jeigu ji nesutinka su komisijos priimtu sprendimu.
9. Aukciono komisijos narys privalo:
9.1. nepraleisti komisijos posėdžių be pateisinamos priežasties;
9.2. vadovautis įstatymais ir kitais teisės aktais.

V. AUKCIONO KOMISIJOS DARBO ORGANIZAVIMAS IR SPRENDIMŲ 
PRIĖMIMAS

10. Aukciono komisijos posėdžiai rengiami pagal poreikį. Aukciono komisijos posėdžius šaukia aukciono pirmininkas.
11. Aukciono komisijos narius apie posėdį, jo darbotvarkę prieš 1 dieną informuoja aukciono komisijos sekretorius.
12. Aukciono komisijos posėdžius veda aukciono pirmininkas. Nesant aukciono pirmininko, jį gali pavaduoti kitas narys, paskirtas savivaldybės administracijos direktoriaus įsakymu. Aukciono komisijos posėdis yra teisėtas, kai posėdyje dalyvauja daugiau kaip pusė visų aukciono komisijos narių, sprendimas priimamas paprasta balsų dauguma. Balsams pasiskirsčius po lygiai, lemia aukciono komisijos pirmininko balsas.
13. Aukciono komisijos narys neturi teisės balsuoti dėl svarstomo klausimo, jeigu jis ar jo šeimos nariai yra asmeniškai suinteresuoti sprendimo rezultatais. Aukciono komisijos narys privalo informuoti posėdžio dalyvius apie tai, kad yra suinteresuotas svarstomu klausimu.
14. Visi aukciono komisijos posėdžiai yra protokoluojami.
15. Aukciono komisijos sekretorius yra atsakingas už savalaikį informacijos pateikimą ir paskelbimą apie organizuojamą aukcioną bei aukciono sąlygas.
16. Elektroninis aukcionas rengiamas per valstybės įmonės Registrų centro administruojamą informacinę sistemą.

VI. BAIGIAMOSIOS NUOSTATOS

17. Aukciono komisija už savo veiklą yra atskaitinga savivaldybės administracijos direktoriui.
18. Reglamentas gali būti pakeistas ir pripažįstamas netekusiu galios savivaldybės administracijos direktoriaus įsakymu.
19. Aukciono komisijos sprendimai gali būti skundžiami Lietuvos Respublikos administracinių bylų teisenos įstatymo nustatyta tvarka.

